### Resume

På Økonomiudvalgets område afsluttes 10 anlægsprojekter i særskilt sag i forbindelse med regnskab 2021, idet de har en anlægsudgift på 2 mio. kr. eller derover. I henhold til regler i Budget- og regnskabssystem for kommuner og [adresse] styringsprincip skal der aflægges anlægsregnskab, hvis bruttoudgifterne i forbindelse med et anlægsarbejde er 2 mio. kr. eller mere. For at reducere antallet af enkeltsager, samles årets anlægsregnskaber i én sag til udvalget.

### Sagsfremstilling

Anlægsregnskab for hvert afsluttet anlægsprojekt fremgår af bilag 1.

De samlede anlægsbevillinger og forbrug fremgår af nedenstående:

![](data:image/png;base64...)

Figur 1: Samlet anlægsregnskab, afsluttede anlægsprojekter

Det samlede anlægsregnskab viser et mindreforbrug på 45.000 kr. i forhold til udgiftsbevilling. Forskellen skyldes primært manglende justering af anlægsbevilling på 30.000 kr. i forbindelse med nedjustering af rådighedsbeløb ved halvårsregnskab 2021. Det resterende mindreforbrug på 15.000 kr. skyldes færre udgifter end forventet og vil blive tilført kassen i forbindelse med regnskabsafslutning 2021.

Høring:

Økonomi og Controlling har ingen bemærkninger til sagen.

### Sagens videre forløb

Sagen skal behandles i Økonomiudvalget og Byrådet.

### Historik

Kommunaldirektøren indstiller, 21. marts 2022, pkt. 55:

|  |
| --- |
| at anlægsregnskaber jf. vedlagte bilag godkendes. |

Beslutning fra Økonomiudvalget, 21. marts 2022, pkt. 55:

Anbefales.

### Beslutning

Godkendt.